**Forent Russland** (russisk: Единая Россия, *Jedinaja Rossija*) er det regjerende politiske partiet i Russland. Det har ingen klart definert ideologi, men beskriver seg selv som et sentrumsparti. Partiet bekjenner seg også til en «russisk konservatisme», men er først og fremst utpreget pragmatisk. Forent Russland har også blitt beskrevet som autoritært.

Forent Russland er et støtteparti for president Vladimir Putin, og ledes fra våren 2012 av daværende statsminister Dmitrij Medvedev. Partiet har hatt flertall alene i Statsdumaen siden 2007 og grunnlovsflertall siden 2016. Med støtte fra partiet vant Putin og Medvedev presidentvalgene i 2004, 2008 og 2012.

Historie
--------

Siden oppløsningen av Sovjetunionen er Forent Russland det siste i en rekke av partier som er dannet for å støtte presidentens politikk, uten at presidenten selv er medlem av noe politisk parti. Dette hendte også i Boris Jeltsins regjeringstid. Partiet ble dannet ved sammenslåingen av partiene Enhet og Fedrelandet – Hele Russland i desember 2001. I starten ble partiet ledet av en trio bestående av Sergej Sjojgu, Jurij Luzjkov og Mintimer Sjajmijev. I november 2002 ble Boris Gryzlov ny leder. Våren 2008 ble Vladimir Putin enstemmig valgt til ny leder, før han ble avløst av statsminister og tidligere president Dmitrij Medvedev fire år senere. Før 2008 pleide Putin likevel å opptre på partilandsmøter og tale til forsamlingen. Hverken Putin eller Medvedev har ønsket formelt medlemskap.

I parlamentsvalget i 2003 ble Forent Russland det klart største partiet, med 37,6 % av stemmene og fikk 222 av de 450 plassene i Statsdumaen. Etter valget sluttet så mange uavhengige representanter seg til Forent Russland, at partiet oppnådde grunnlovsflertall i Statsdumaen. I presidentvalet i 2004 støttet partiet kandidaturet til sittende president Putin, og i presidentvalet i 2008 støttet partiet Medvedev, som Putin også støttet. Etter partiet sine egne beregninger var 65 av de 89 lederne av Russlands føderasjonssubjekter medlemmer av Forent Russland mot slutten av 2005. I parlamentsvalget i 2011 tapte partiet sitt grunnlovsflertall, men beholdt sitt rene flertall.

Aleksandr Sidjakin ble leder av Den Sentrale Eksekutivkomiteen på kongressen 4. desember 2021.

Partiets symbol er en bjørn.

Formenn
-------

Ledelsen i Forent Russland under partikongressen høsten 2007.
* Dmitrij Medvedev 2012–d.d.
* Vladimir Putin 2008–2012
* Boris Gryzlov 2005–2008
* Sergej Sjojgu 2001–2005

Referanser
----------

1. ↑  «Russia parliament elections: How the parties line up». BBC. 6. mars 2012. Besøkt 9. desember 2017.
2. ↑  «Arkivert kopi». Arkivert fra originalen 23. september 2007. Besøkt 30. juni 2017.
3. ↑
4. ↑  «Democracy Index 2011: Democracy under stress. A report from the Economist Intelligence Unit» (PDF). *The Economist*. 2011. Arkivert fra originalen (PDF) 17. juni 2012. Besøkt 2. juni 2013.
5. ↑  Felgenhauer, Pavel (2. juni 2011). «Putin Moves Russia From Authoritarianism to Totalitarianism». *Eurasia Daily Monitor* (106).
6. ↑  Ryzhkov, Vladimir (7. februar 2013). «United Russia’s Phony Liberals». *The Moscow Times* (5063).
7. ↑  Hale, Henry E. (2010). «Russia's political parties and their substitutes». I White, Stephen. *Developments in Russian Politics 7*. New York: Palgrave Macmillan. ISBN 978-0-230-22449-0.
8. ↑  «Александр Сидякин оставляет должность главы администрации Радия Хабирова». *www.kommersant.ru* **(russisk)**. 17. november 2021. Besøkt 31. mars 2023.
9. ↑  «Сидякин Александр Геннадьевич: жизнь и карьера реформатора российской системы ЖКХ». *Дзен | Блогерская платформа* **(russisk)**. Besøkt 31. mars 2023.
10. ↑  Александр Сидякин назначен Руководителем Администрации Главы Республики Башкортостан (glavarb.ru)[*død lenke*]

Eksterne lenker
---------------

* (ru) Offisielt nettsted Rediger på Wikidata

* (en) United Russia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** VIAF **·** VIAF **·** GND **·** LCCN **·** SUDOC
 |